text: Ainsi entre aus se derusoient.
   De plus en plus s'esmerveilloient.
   Et Cléomadès s'en ala,
   Qui moult très petit aconta
   Se il furent lié ou dolant.
   À ce aloit petit pensant ;
   Car tout adès li souvenoit
   De Clarmondine, et bien baoit
   Li à reveöir temprement.
   Quant Clarmondine sot comment
   Cléomadès d'aus eschapa,
   En son cuer joie en demena
   Et en gracia asés Diex,
   Car moult l'en aleja ses diex.
  